## **Смоўж** *Малдаўская народная ў апрацоўцы Рыгора Барадуліна*

Смоўж, скажы, чаго ты

Зачыніў вароты?

Адчыні хоць трошкі,

Пакажы нам рожкі!

Схадзі на ручай,

Вады паспытай.

Чыстай — у канаве,

Мутнай — у Дунаі,

Салёнай — у морах,

Сцюдзёнай — у горах.

А калі нап'ешся,

На бочку ўздзярэшся,

Закусіш парэем,

Заясі сельдэрэем,

Пад елкай капустаю

Са смакам пахрумстаеш.

З'ясі часнаку ля дарогі,

Сам нам пакажаш рогі.